Duh kweli earth is hard
Language: Swahili | Genre: News

BAMBIKA 
DOMO kaya Na MWANAMIPASHO 
VERA ANAHANGAIKA KUSAKA PESA, ALIJARIBU 'SLIM TEA' MZIGO UKAGANDA, AKAFUNGUA SALUNI. KODI IKAMLEMEA SASA BASI AMEAMUA KUMGEUZA MWANAWE KITEGA UCHUMI 
Duh! Kweli Earth is Hard
WAKATI nikiwa nafikiri nimeyaona maajabu yote duniani, ya Firauni na ya Musa, Vera Sidika kaibuka na makubwa yaliyoniacha mdomo waaa! Hewala na mwanzo pongezi za dhati kwa bibiye kujifungua mtoto wa kike. 
Ni rehema iliyoje kuleta baraka ya maisha duniani. Tayari binti Asia Brown, mtoto wake Vera ana wafuasi wengi kwenye mtandao wa Instagram zaidi ya wengi wetu watu maarufu. Mimi kinachonisikitisha ni vitu anavyovifanya huyu soshiolaiti. Pamoja na kuwa kajaliwa mtoto, picha anayotuchorea bibiye utadhani kajifungua Binti Mfalme. Kila anachokifanya, anataka kisionekane cha kawaida.  
Toka aliponasa ujauzito, Vera amekuwa akizua kasheshe nyingi tu unaweza kudhani ndiye mwanamke wakwanza kujifungua. Kina mama zetu walijifungua zaidi ya watoto saba wengine 12 na wala haikuwa shoo. Hata soshiolaiti Kim Kardashiana alivyo na watoto wengi, wala hajawahi kutusumbua mitandaoni kama anavyofanya Shikwekwe. 
Alipoandaa baby shower, alituringishia risiti za bei, maji sijui tuliambiwa imeagizwa kutoka nchi ya Ulaya, taulo za mtoto sijui nazo zilitoka Ufilipino au ndio wapi kule. Basi siku ya kuondoka hospitalini baada ya kujifungua, alichukuliwa na Limousine na tukapostiwa.
Wajua debe tupu ndio huwa na kelele kibao. Sielewi uhamasishaji wote huu ni wa nini. Na bado tu mwanao hajapata hata dili moja ya ubalozi. 
Mulamwah na demu wake Sonia walipojaliwa binti yao, walilamba dili za ubalozi kwa haraka sana. Hawakuwa na mbwembwe kama hizi halafu tena hata ufuasi wao sio mkubwa kama wa Shikweke mwenye followers zaidi ya milioni mbili.
Ila kwenye vishasha hivi vyake, kilichonishangaza ni pale dada wa watu alipoamua kujifungua akiwa amejipodoa. Yaani mawazo yake hayakuwa kabisa kwenye suala zima la kujifungua, alichokuwa akiwazia ni saa ngapi mtoto atatoka tumboni ili aweze kuwapostia wafuasi wake Instagram. Sasa juzi nimeona kaposti ujumbe kuwa video nzima ya mchakato wa jinsi alivyojifungua tayari ameipakia YouTube.
Binti wa watu kwa kweli anahangaika kusaka pesa. Alijaribu kuuza Slim Tea'- Veetox, mzigo ukaganda. Ni mpuzi gani angepoteza Sh3, 000 kununua 'Slim Tea' zinazouzwa Sh400 na kama ikizidi sana Sh800? Akajaribu kufungua saluni ya kifahari eneo la Westlands lakini mwisho wa siku kodi ilimlemea kwa mujibu wa EX wake Otile Brown na ndio sababu akahamia Mombasa. Vera pia amejaribu kuokota pesa kwa kuanzisha akaunti ya Only Fans. Sijui kuliendaje ila ni dhahiri pia huko alikwama. Sasa basi ameamua kumgeuza mtoto wake kitega uchumi. Duh! - Kweli Earth is hard.